શ્રી રમણ મહર્ષિની વાત પૉલ બ્રન્ટનને સમજાઇ નહી એટલે એમણે નિખાલસતાથી સ્વીકાર કર્યો કે આપ કહો છો તે હું સમજી શકતો નથી, ત્યારે રમણ મહર્ષિએ ગંભીર બનીને કહ્યું, ‘જુઓ, આનંદ જ મનુષ્યોનો સાચોસાચો અને સહજ સ્વભાવ છે. ખરું જોતા આનંદની ઉત્પત્તિ આત્મામાંથી થાય છે. આનંદની શોધનો સાચો અર્થ નહી જાણવા છતાં યે તેની શોધ કરવામાં બધા મનુષ્યો આત્માની જ શોધ કરી રહ્યા છે. આત્મા અવિનાશી છે, તેથી આત્માની ઉપલબ્ધિ થઇ જતાં પારાવાર આનંદનો અનુભવ થાય છે.’